Pealinna tänavate hirm: noortejõugud ründavad kurikate ja nugadega
Vanemprokurör Andra Sild rääkis "Pealtnägijas" kõige karmimatest juhtumitest, mis on viimastel aegadel tema töölaualt läbi käinud: "Võib öelda, et paaril viimasel aastal on Harjumaal kuriteo toimepanemise viisi järgi kõige jõhkramate kuritegude taga alaealised."
Pensionil olev endine prokurör Feliks Saarevet ütles Õhtulehele, et noorte kurjategijate toorutsemine on alati ületanud täiskasvanute oma. "Noored bandiidid ongi kõige tigedamad," nentis Saarevet, kes on suurema osa elust töötanud vanglates järelevalveprokurörina.